Da li ste ikada primetili da nešto pliva u vašem vidnom polju?
Može izgledati kao crvić ili providna grudvica,
a kada god pokušate da ga izbliza pogledate, nestane,
da bi se opet pojavilo čim skrenete pogled.
Nemojte odmah ići na ispiranje očiju!
Ono što vidite je uobičajena pojava
poznata kao „mušice”.
Naučno ime za ove objekte
je Muscae volitantes, latinski za „leteće mušice”,
a u skladu sa svojim imenom, mogu biti i malo dosadne.
Međutim, to uopšte nisu bube ili neka vrsta spoljašnjih objekata,
već postoje unutar vaše očne jabučice.
Mušice mogu da deluju kao žive jer se kreću i menjaju oblik,
ali nisu.
Mušice su sićučni objekti koji bacaju senku na mrežnjaču,
tkivo osetljivo na svetlost u zadnjem delu našeg oka.
Mogu biti delovi tkiva,
crvena krvna zrnca,
ili grudvice proteina.
Pošto vise u staklastom telu,
želatinastoj supstanci koja ispunjava unutrašnjost našeg oka,
mušice plove uz pokrete vašeg oka
i čini se da pomalo skakuću kada se oko zaustavi.
Mušice se jedva mogu primetiti veći deo vremena.
Postaju vidljive kada su bliže mrežnjači,
kao što kada približavanje ruke stolu sa svetlom iznad njega
ima za rezultat jasnije definisanu senku.
Mušice su posebno primetne
kada gledate ujednačenu sjajnu površinu,
kao što je prazan kompjuterski ekran,
sneg
ili jasno nebo,
kada konzistencija pozadine čini da se lakše primete.
Što je svetlost jača, vaša zenica se više skuplja.
Ovaj efekat je sličan onome
kada na mesto jakog difuznog svetla
postavite samo jednu sijalicu,
što takođe čini da se senka jasnije pojavljuje.
Postoji još jedna vizuelna pojava koja izgleda slično mušicama,
ali nije zapravo povezana sa njima.
Ako ste videli tačkice svetla kako okolo lutaju
dok gledate u jasno plavo nebo,
doživeli ste ono što je poznato kao entoptički fenomen plavog polja.
Na neki način, ovo je suprotno od primećivanja mušica.
Ovde ne vidite senke,
već male pokretne prozore koji propuštaju svetlo u vašu mrežnjaču.
Prozore zapravo stvaraju bela krvna zrnca
koja se kreću kroz kapilare pored površine mrežnjače.
Ovi leukociti mogu biti toliko veliki da skoro ispunjavaju kapilar,
uzrokujući da se prostor sa plazmom otvori ispred njih.
Pošto su i prostor i bela krvna zrnca
vidljiviji na plavom svetlu nego crvena krvna zrnca
koja se obično nalaze u kapilarima,
vidimo pokretnu tačkicu svetla gde god da se ovo dešava,
dok prati puteve vaših kapilara i kreće se u skladu sa vašim pulsom.
Pod idealnim posmatračkim uslovima,
možda ćete čak videti i nešto što izgleda kao tamni rep
koji prati tačku.
Ovo su crvena krvna zrnca koja su se grupisala iza leukocita.
Neki muzeji nauke imaju izložbu koja se sastoji od ekrana plavog svetla,
omogućavajući vam da vidite ove duhove plavog neba
mnogo jasnije nego obično.
Dok svačije oči doživljavaju ovakvu vrstu efekata,
broj i tip se znatno razlikuju.
U slučaju mušica, često se provuku neprimećeni,
pošto su naši mozgovi naučili da ih ignorišu.
Međutim, neuobičajeno brojne
ili velike mušice koje ometaju vid
mogu biti znak ozbiljnijeg stanja,
što zahteva momentalno medicinsko lečenje,
ali u većem broju slučajeva, entoptičke pojave
kao što su mušice ili duhovi plavog neba,
samo su blagi podsetnik da ono što mislimo da vidimo
zavisi onoliko od naše biologije i umova
koliko i od spoljašnjeg sveta.